ტერმინი "ოკუპაცია" და შიკორსკის ვიზიტი საქართველოში
სუჩარი: „პოლონეთი მხარს დაუჭერს საქართველოს ნებისმიერ მცდელობას დაიბრუნოს მიწები"
პოლონეთის საგარეო საქმეთა მინისტრის რადოსლავ შიკორსკის ორდღიანი ვიზიტის დროს, შეიძლება ითქვას, რომ ქართულმა მხარემ, ზუსტად ის გზავნილები მიიღო, რასაც ელოდა. ქართველების ძალიან ახლო მეგობრის, პოლონეთის პრეზიდენტის ლეხ კაჩინკის დაღუპვისა და ახალი პრეზიდენტის არჩევის შემდეგ, საქართველოში იმედოვნებდნენ, რომ ქართულ-პოლონურ ურთიერთობებზე ეს ცვლილება გავლენას არ იქონიებდა. პოლენელი ექსპერტი ჰენრიკ სუჩარი, რომელსაც ვარშავაში დავუკავშირდით, „ამერიკის ხმასთან“ ინტერვიუში ამბობს, რომ საქართველო იყო, არის და იქნება კავკასიაში პოლონეთის საგარეო პოლიტიკის ერთ-ერთი მთავარი პრიორიტეტი. მთავარ აღმოსავლეთევროპელ პარტნიორისგან საქართველომ კიდევ ერთხელ მიიღო მხარდაჭერა ოკუპირებულ ტერიტორიებთან დაკავშირებით. თუმცა თბილისში რადოსლავ შიკორსკიმ სიტყვა ოკუპაცია არ იხმარა. ”ჩვენ ვიყენებდით ამ ტერმინს აქამდე, მაგრამ ის შეიცვლება.” - აღნიშნა პოლონელმა დიპლომატმა. ჰენრიკი სუჩარი ამბობს, რომ ამ დეტალზე ყურადღების გამახვილება არ ღირს საინტერესოა, რომ შარშან ნოემბერში, ამერიკაში, ბრუკინგსის ინსტიტუტში გამოსვლისას, რადოსლავ შიკორსკიმ საკმაოდ მწვავე კომენტარი გააკეთა საქართველოზე. მან ხაზი გაუსვა, რომ იგი ეთანხმება 2008 წლის აგვისტოს ომზე ევროკავშირის ბოლო მოხსენებას, რომ „პრეზიდენტი სააკაშვილი პროვოცირებულ იქნა“ რუსების მიერ, „მაგრამ თავადაც მისცა პროვოცირების საშუალება“. და აქვე დაამატა: - ქართველები ოთხი ბრიგადით გაცილებით ფრთხილად უნდა ყოფილიყვნენ, როცა რუსების 200 ბატალიონს ესროდნენ. “დიპლომატია ვერ მოგვცემს იმას, რაც ომის შედეგად იქნა დაკარგული“ - აღნიშნა შიკორსკიმ. ჰენრიკ სუჩარი ამბობს, რომ ქართულ-რუსული ომის შეფასებისას პოლონური საზოგადოება დღესაც ორ ნაწილადაა გაყოფილი. ამერიკის ხმის კითხვაზე, თუ როგორ რეაგირებენ პოლონეთში, საქართველოს ხელისუფლების მცდელობებზე იპოვოს რუსეთის ხელისუფლებასთან შეხების წერტილები, გამოიტანოს გასაყიდად მხოლოდ რუსული "გაზპრომისთვის" საინტერესო მაგისტრალური გაზსადენი, სუჩარი ამბობს პოლონეთის საგარეო საქმეთა მინისტრმა რადოსლავ შიკორსკიმ კავკასიური ტურნეს ფარგლებში მხოლოდ სომხეთი და საქართველო მოიარა. თბილისში შიკორსკი თავის ქართველ კოლეგას, პრემიერსა და სახელმწიფო მინისტრს რეინტეგრაციის საკითხებში, ასევე ქართული ოპოზიციის ორ წარმომადგენელს შეხვდა. პრეზიდენტთან მოლაპარაკებები კი პირველმა პოლონელმა დიპლომატმა უკვე ბათუმში გამართა. ორდღიანი ვიზიტი საქართველოში დღეს დასრულდა.